TOP 50 PR-es toplista is készül idén a marketingguruk rangsora mellett

Mindkét listát a Marketing Summiton hozzák nyilvánosságra.

A legsikeresebb marketinges döntéshozók rangsora mellett új listával jelentkezik idén a Marketing&Média kommunikációs szaklap: PR- és kommunikációs szakemberek top 50-es listáját is közzéteszik, együttműködésben a Magyar PR Szövetséggel. Magyarország top kommunikációs guruinak listáit a hagyományoknak megfelelően a Marketing Summiton hozzák nyilvánosságra.

Bővített, kétszer 50-es rangsorban mutatja be idén a Marketing&Média Magyarország legsikeresebb kommunikációs döntéshozóit, szakembereit. A 2023-ban nyolcadik alkalommal összeállított „TOP 50 legsikeresebb marketingkommunikációs döntéshozók” listája mellett ugyanis elkészítették a PR- és kommunikációs szakemberek listáját is, szintén szakértői zsűri közreműködésével. A bővítésre Simon Krisztián, a Marketing & Média főszerkesztője szerint azért volt szükség, mert a szakmában sokan hiányoltak egy olyan önálló listát, amely megjeleníti a PR-t, és így megfelelő súlyt ad ennek a kommunikációs szakterületnek. Azt követően, hogy kialakult az önálló listához szükséges módszertani háttér, idén végre elkészülhetett a „TOP 50 legsikeresebb PR/kommunikációs szakemberek” rangsora.

Magyarország kommunikációs guruinak rangsorait, a Top 50 Marketingvezető és Top 50 PR/kommunikációs szakember toplistáját szeptember 14-én, a Marketing Summit díjátadóján mutatják be. Az esemény főszervezője a Magyar Marketing Szövetség, társszervezői a Positive Adamsky és a Marketing&Média szaklap, támogatói pedig az RTL Magyarország és az Atmedia.

TOP 50 legsikeresebb marketingkommunikációs döntéshozók

Idén nyolcadik alkalommal készítette el a legsikeresebb marketing-kommunikációs vezetők top 50-es listáját a Marketing&Média kommunikációs szaklap. A rangsort a szakmai szervezetek elnökeiből és a piac meghatározó ügynökségeinek vezetőiből álló zsűri szavazatai alapján állították össze.

TOP 50 legsikeresebb PR/kommunikációs szakemberek

A Marketing & Média új rangsorában a PR és kommunikációs ügynökségek, valamint a vállalati oldal szakemberei is szerepelnek. A PR- és kommunikációs szakemberek toplistáját a médiapiac meghatározó vezetői, főszerkesztők, szakértők és szakmai szervezetek képviselőiből álló zsűri szavazatai alapján állították össze. Szakmai partner a Magyar PR Szövetség, a megjelenés támogatója a Magyar Marketing Szövetség. A zsűrizés szempontja ennél a listánál is, hogy az adott szakember mennyire eredményes, sikeres a saját területén, mennyire számít véleményvezérnek, és hogyan változott a befolyása, elismertsége az utóbbi egy évben.

Marketing&Média „Top 50 Marketingvezető és Top 50 PR/kommunikációs szakember” listájárólA Marketing&Media kommunikációs szaklap 2016 óta állítja össze a TOP 50 legsikeresebb marketingkommunikációs döntéshozók rangsorát. A Magyar Marketing Szövetséggel együttműködésben minden évben a Marketing Summiton mutatják be, hogy kik Magyarország TOP marketingvezetői. A rangsor a szakmai szervezetek elnökeiből és a piac meghatározó ügynökségeinek vezetőiből álló zsűri szavazatai alapján áll össze.A Marketing&Media szaklap idén első alkalommal állította össze a TOP 50 legsikeresebb PR/kommunikációs szakemberek rangsorát. A lista összeállításában szakmai partner a Magyar PR Szövetség, a megjelenés támogatója a Magyar Marketing Szövetség. A rangsor a médiapiac meghatározó vezetői, főszerkesztők, szakértők és a szakmai szervezetek képviselőiből álló zsűri szavazatai alapján áll össze. A rangsorban szerepelnek a PR és kommunikációs ügynökségek, és a vállalati oldal PR és kommunikációs szakemberei is.A zsűrizés szempontja, hogy az adott szakember mennyire eredményes, sikeres a saját területén, mennyire számít véleményvezérnek, és hogyan változott a befolyása, elismertsége az utóbbi évben.

www.mmonline.hu | http://www.facebook.com/mmonline.marketingmedia

Sajtókapcsolat:

* Török Eszter
* Front Page Communications
* +36 20 333 0092
* torok.eszter@frontpage.hu

Eredeti tartalom: Marketing&amp;Média

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/5887/top-50-pr-es-toplista-is-keszul-iden-a-marketingguruk-rangsora-mellett/